
Okresný súd Poprad 0T/33/2025 8725010805 21. 08. 2025 JUDr. Iveta Jenčová ECLI:SK:OSPP:2025:8725010805.2
Opravné uznesenie -20T/33/2025 Okresný súd Poprad samosudcom JUDr. Ivetou Jenčovou v trestnej veci odsúdeného A. B., narodeného XX.XX.XXXX v Poprade, trvale bytom C., D. E., prechodne bytom bez prihlásenia Hranovnica, A. XXX/X, D. E., pre prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona, o oprave písomného vyhotovenia trestného rozkazu Okresného súdu Poprad č. k. 0T/33/2024 – 92 zo dňa 18.08.2025, právoplatného dňa 18.08.2025, t a k t o rozhodol: -20T/33/2025 Podľa § 174 odsek 1 Trestného poriadku v spojení s § 353 odsek 8 prvá veta Trestného poriadku o p r a v u j e chybu v písaní v skutkovej vete trestného rozkazu Okresného súdu Poprad č. k. 0T/33/2025 – 92 zo dňa 18.08.2025, právoplatného dňa 18.08.2025, v časti nesprávne napísaného dátumu spáchania skutku „dňa 15.08.2005“, na správne znenie „dňa 15.08.2025“, teda skutková veta výroku o vine trestného rozkazu v celosti správne znie: „dňa 15.08.2025 v čase okolo 18:45 hod. na dvore rodinného domu na adrese ul. A. XXX/X F. D. C., okres E., kde sa zdržiaval oprávnene, po tom, ako udrel svojho synovca rukou po hlave, bol upozornený svojou matkou poškodenou A. B., na čo jej v rómskom jazyku povedal: „Prestaň sa starať, lebo ťa zabijem“, kde A. B. z obavy o svoj život a zdravie pred ním utiekla do rodinného domu na uvedenej adrese, kde z vnútra držala vchodové dvere domu a takto obvinenému zabránila vstúpiť do domu, kde po jej upozornení, že zavolá políciu z miesta utiekol, čím takto svojím konaním u poškodenej A. B. vzbudil dôvodnú obavu o jej život a zdravie“. odôvodnenie: -20T/33/2025 Trestným rozkazom Okresného súdu Poprad č. k. 0T/33/2025 – 92 zo dňa 18.08.2025, právoplatným dňa 18.08.2025, súd uznal obvineného A. B. vinným zo spáchania prečinu nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona, pretože inému sa vyhrážal smrťou takým spôsobom, že to mohlo vzbudiť dôvodnú obavu a
čin spáchal na chránenej osobe – blízkej osobe, a to na tom skutkovom základe, že dňa 15.08.2025 v čase okolo 18:45 hod. na dvore rodinného domu na adrese ul. A. XXX/X F. D. C., D. E., kde sa zdržiaval oprávnene, po tom, ako udrel svojho synovca rukou po hlave, bol upozornený svojou matkou poškodenou A. B., na čo jej v rómskom jazyku povedal: „Prestaň sa starať, lebo ťa zabijem“, kde A. B. z obavy o svoj život a zdravie pred ním utiekla do rodinného domu na uvedenej adrese, kde z vnútra držala vchodové dvere domu a takto obvinenému zabránila vstúpiť do domu, kde po jej upozornení, že zavolá políciu z miesta utiekol, čím takto svojím konaním u poškodenej A. B. vzbudil dôvodnú obavu o jej život a zdravie. Za to mu súd uložil trest odňatia slobody vo výmere 10 mesiacov, výkon ktorého bol odsúdenému podmienečne odložený na skúšobnú dobu vo výmere 18 mesiacov. Súd zistil, že pri písomnom vyhotovovaní trestného rozkazu Okresného súdu Poprad č. k. 0T/33/2025 – 92 z 18.08.2025, právoplatného 18.08.2025, došlo k inej zrejmej nesprávnosti, a to pri písaní skutkovej vety, kde súd uviedol dátum spáchania skutku 15.08.2005 napriek tomu, že skutok bol spáchaný dňa 15.08.2025, čo plynie z obsahu vyšetrovacieho spisu Okresného riaditeľstva PZ v Poprade, Obvodného oddelenia PZ Hranovnica č.: ORP-976/HR-PP-2025. Podľa § 174 odsek 1 prvej vety Trestného poriadku, predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení rozsudku a v jeho rovnopisoch, tak, aby vyhotovenie bolo v úplnej zhode s obsahom rozsudku, ako bol vyhlásený. Opravu môže nariadiť aj súd vyššieho stupňa. Podľa § 353 odsek 8 prvá veta Trestného poriadku, trestný rozkaz má povahu odsudzujúceho rozsudku. S poukazom na § 174 odsek 1 prvej vety Trestného poriadku v spojení s § 353 odsek 8 prvá veta Trestného poriadku, samosudca rozhodol o oprave pisárskej chyby v písomnom vyhotovení trestného rozkazu Okresného súdu Poprad č. k. 0T/33/2025 – 92 z 18.08.2025, právoplatného 18.08.2025, tak, ako je uvedené vo výrokovej časti tohto uznesenia. Poučenie: -20T/33/2025 Proti tomuto uzneseniu je prípustná sťažnosť do 3 /troch/ pracovných dní odo dňa jeho doručenia, na Krajský súd v Prešove prostredníctvom Okresného súdu v Poprade. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010805.2 (dáta aktuálne k 10. 11. 2026). Záväzné je znenie zverejnené súdom.




